Sergejus Liapunovas

Sergejus Liapunovas (, 1859 m. lapkričio 30 d. Jaroslavlis – 1924 m. lapkričio 8 d. Paryžius) – rusų kompozitorius, pianistas, dirigentas.

 Biografija 
Tėvas astronomas, Demidovo teisės licėjaus direktorius Michailas Liapunovas, broliai matematikas Aleksandras Liapunovas ir kalbininkas Borisas Liapunovas. Tėvui 1868 m. mirus motina su vaikais 1870 m. persikėlė į Žemutinį Naugardą. Baigė Žemutinio Naugardo gimnaziją. 1883 m. baigė Maskvos konservatorijos S. Tanejevo kompozicijos ir fortepijono klasę.

1910–1923 m. dėstė Sankt Peterburgo konservatorijoje; profesorius. Koncertavo kaip pianistas ir dirigentas.

Kūryboje tęsė „Galingojo sambūrio“ tradicijas. Kūriniuose fortepijonui (2 koncertai, 1809 m., 1909; Ukrainietiškoji rapsodija fortepijonui ir orkestrui, 1907; sonata, preliudai) plėtojo etnografinį ir virtuozinį M. Balakirevo stilių. Dar sukūrė dvi simfonijas (1887 m., 1917 m.), simfoninių poemų, koncertą smuikui ir orkestrui (1915 m.), romansų.

 Šaltiniai 

Kategorija:Rusijos kompozitoriai
Kategorija:Rusijos muzikos pedagogai
Kategorija:Rusijos pianistai
Kategorija:Rusijos dirigentai